வங்கிகளில் கணக்கு தொடங்குவதன் நோக்கமே தங்களிடம் உள்ள பணத்தைப் பாதுகாப்பாக வைத்திருப்பதற்கும், தேவைக்கு ஏற்ப பயன்படுத்துவதற்கும்தான். இதற்குத் தேவையான வசதிகளைக் கட்டணமின்றி செய்து தர வேண்டியது வங்கிகளின் கடமையாகும். ஏனெனில், வாடிக்கையாளர்கள் சேமித்து வைக்கும் பணத்தினால்தான் வங்கிகள் லாபத்தில் இயங்குகின்றன. இந்த பணத்துக்கு ஆண்டுக்கு 4 சதவீத வட்டி வழங்கும் வங்கிகள், மற்றவர்களுக்குக் கடனாக வழங்கி 18 சதவீதம் வரை வட்டி வசூலித்து லாபத்தைக் குவிக்கின்றன. எனவே, ஏ.டி.எம். சேவைக்கான புதிய கட்டுப்பாடுகளை உடனடியாக நீக்க வேண்டும் என ராமதாஸ் வலியுறுத்தியுள்ளார்.